Source: https://ficek.sk/zrazka-zo-mzdy-v-pracovnopravnych-vztahoch-22504
Timestamp: 2019-07-21 22:19:32+00:00
Document Index: 4016688

Matched Legal Cases: ['§ 131', '§ 100', '§ 75', '§ 53', '§ 76', '§ 76', '§ 68', '§ 222']

[2019] Zrážka zo mzdy v pracovnoprávnych vzťahoch | Poradíme Vám? '
Zrážka zo mzdy v pracovnoprávnych vzťahoch
Oblasť práva: Pracovné právo, Trenčiansky
Odpovedané dňa: 31. 3. 2017
Otázka: Zrážka zo mzdy v pracovnoprávnych vzťahoch
Dobrý večer, chcela by som poradiť ohľadne zrážky zo mzdy. Môj zamestnávateľ potom čo som dala výpoveď mi hľadal neustále chybí na pracovisku a dal mi 3 porušenia pracovnej disciplíny. (na truc). Väčšina je prekrútená alebo vymyslená. No chcela by som vedieť, či mi môže strhnúť peniaze zo mzdy len tak sám od seba alebo ma musí upozorniť a požiadať o vrátanie. Nič také ako škoda na majetku alebo krádež, neskorý príchod sa nestal. Ďakujem vopred.
Odpoveď: Zrážka zo mzdy v pracovnoprávnych vzťahoch
inšitút zrážiek zo mzdy je upravený v § 131 Zákonníka práce, ktorý jednoznačne definuje v ktorých prípadoch, na akom základe a prípadne aj v akej výške je zamestnávateľ oprávnený uskutočniť zamestnancovi zrážku zo mzdy.
Pokiaľ nejde o jeden zo zákonom vymedzených dôvodov (napr. zrážky na sociálne poistenie, zdravotné poistenie) môže zamestnávateľ vykonávať zamestnancovi iné zrážky buď len ak zamestnávateľovi takáto povinnosť vyplýva z osobitného predpisu alebo na základy uzavretej písomnej dohody so zamestnancom. Z Vašej otázky vyplýva, že o žiadny takýto prípad vo Vašom prípade nejde.
Zákonník práce neumožňuje bez ďalšieho (napr. spôsobenie škody, porušenie dohody o hmotnej zodpovednosti a pod.) svojvoľne sankcionovať zamestnanca za porušenie pracovnej disciplíny zrážkami zo mzdy, ktorých výšku sám určí.
V danom prípade Vám preto odporúčame písomne vyzvať Vášho zamestnávateľa na vyplatenie zrazenej sumy. Ak to dobrovoľne neurobí, môžete sa svojho práva domáhať voči nemu žalobou na súde.
Podotázka: Zrážka zo mzdy v pracovnoprávnych vzťahoch (Pracovné právo)
Dobrý deň. Prosím, viete mi poradiť, ako riešiť uvedený problém? Môj otec odchádza do dôchodku, a zamestnávateľ ho prekvapil sumou 600 eur, ktorú vraj dlží spätne od roku 2009 do roku 2014. Ako zamestnanec mal kartu v peňažnej hodnote (zrušili im ju v roku 2014). S touto kartou nakupoval potrebný materiál a občas aj vyberal hotovosť. Doklady o kúpe (bločky) potom vždy odovzdával (bločky z bankomatov nezbieral). Keďže je pedant, sám si všetky nákupy zapisoval do excelu, ako aj na bločky písal rôzne poznámky. Za všetky tieto roky ma aj od nich kópie. Účtovníčka však trvá na tom, že sú tam nezrovnalosti, a že si to ma sám dohľadať kde je problém, ona na to nemá čas. A ako pikoška je, že jeho šéf zakázal účtnovníčkam mu pomáhať, pretože majú vraj svoju robotu, takže je bezradný. Šéf mu povedal, že ak nedoloží spätne doklady (bločky) o zaplatení (od roku 2009! ), tak mu to strhnú z poslednej výplaty, prípadne mu tiež nedajú výstupný list, ak to nedorovná. Otec si ale nie je vedomý, že by to bola jeho vína. Zamestnávateľ mu nedal žiadne písomne vyrozumenie, ani čo chyba, ktoré dátumy a pod. Všetko si ma dohľadať sám. Zaujíma nás, ako mohli spoločnosti (jedna sa o dcérsku spoločnosť jednej bankovej inštitúcie) prechádzať od roku 2009 až do teraz, koncoročné uzávierky? Ak by tam boli nezrovnalosti, tak potom ich celé tie roky nevideli, ale zrazu sú tam? Ak tam nezrovnalosti boli, tak im predsa nemohlo sedieť celé tie roky účtovníctvo. A ak nesedelo, tak nemajú povinnosť zamestnancovi oznamovať stav pohľadávok ku koncu roku? A ešte jedna pikoška na záver - pred pár mesiacmi koncil otcov kolega a ten mal tiež "sekeru" 250 eur a veľmi sa čudoval, ako je to možné, keďže tiež si všetko zapisoval a odkladal. Ako prosím Vás riešiť túto situáciu. Môže mu zamestnávateľ zraziť uvedené peniaze, ak nemá podpísanú dohodu o zrážkach? Otec si už samozrejme nepamätá, či niekedy dávnejšie takýto dokument podpisoval. Tiež nás zaujíma, či môže zamestnávateľ zadržiavať výstupný list, prípadne výplatu? ĎAKUJEME ZA ODPOVEĎ.
v otázke uvádzate, že zamestnávateľ Vášmu otcovi teraz - rok 2019 - oznámil, že mu dlhuje peňažnú sumu z platobnej karty za obdobie rokov 2009 až 2014, ktorá mu bola zrušená resp. odovzdaná zamestnávateľovi v roku 2014.
Pokiaľ otec nemá podpísanú dohodu o hmotnej zodpovednosti, je povinnosťou zamestnávateľa preukázať výšku škody ako aj zodpovednosť Vášho otca za predmetnú škodu.
Ak dohodu o hmotnej zodpovednosti má podpísanú, v súlade s ust. Zákonníka práce je povinnosťou zamestnávateľa v zmysle prísl. zákonov, predovšetkým zákonníka práce a účtovných predpisov vykonávať invetarizáciu svojho majetku.
Dohoda o hmotnej zodpovednosti sa musí uzatvoriť písomne, inak je neplatná, a inventarizácia sa musí vykonať pri uzatvorení dohody o hmotnej zodpovednosti, pri jej zániku, pri preradení zamestnanca na inú prácu alebo na iné pracovisko, pri jeho preložení a pri skončení pracovného pomeru.
Vzhľadom na okolnosť, že odo dňa odovzdania platobnej karty zamestnávateľovi nedošlo zo strany zamestnávateľa k žiadnej výzve a ani k preukázaniu zodpovednosti Vášho otca za predmetnú škodu resp. schodok za hodnoty, ktoré je povinný vyúčtovať, je potrebné v prípade, že by zamestnávateľ poslal Vášmu otcovi písomnú výzvu k úhrade uvedenej sumy 600 € vzniesť námietku premlčania v súlade s ust. § 100 Občianskeho zákonníka.
V otázke neuvádzate, či výzva zo strany zamestnávateľa bola Vášmu otcovi predložená v písomnej forme. Ústna výzva je žiadna výzva.
Nie je povinnosťou Vášho otca dohľadať pre zamestnávateľa jeho účtovné dokaldy z rokov 2009 - 2014. Je povinnosťou zamestnávateľa preukázať schodok prípadne zodpovednosť Vášho otca za vzniklú škodu v závislosti od toho či má alebo nemá podpísanú dohodu o hmotnej zodpovednosti.
Nie je dôvodom, aby zamestnávateľ Vášmu otcovi mzdu nevyplatil resp. zrealizoval zrážku zo mzdy z tohto dôvodu, nakoľko zrážky zo mzdy sa môžu realizovať len z dôvodov uvedených v Zákonníku práce.
V prípade, že mzda nebude Vášmu otcovi riadne vyplatená v súlade so ZP, bude musieť neoprávnenú zrážku vymáhať cestou súdu.
Podľa ust. § 75 Zákonníka práce "zamestnávateľ je povinný vydať zamestnancovi pracovný posudok do 15 dní od jeho požiadania. Zamestnávateľ však nie je povinný vydať zamestnancovi pracovný posudok skôr ako dva mesiace pred skončením pracovného pomeru. Pracovným posudkom sú všetky písomnosti týkajúce sa hodnotenia práce zamestnanca, jeho kvalifikácie, schopností a ďalších skutočností, ktoré majú vzťah k výkonu práce. Zamestnanec má právo nahliadnuť do osobného spisu a robiť si z neho výpisy, odpisy a fotokópie.
Pri skončení pracovného pomeru je zamestnávateľ povinný vydať zamestnancovi potvrdenie o zamestnaní a uviesť v ňom najmä
a) dobu trvania pracovného pomeru,
b) druh vykonávaných prác,
c) či sa zo mzdy zamestnanca vykonávajú zrážky, v čí prospech, v akej výške a v akom poradí je pohľadávka, pre ktorú sa majú zrážky ďalej vykonávať,
d) údaj o záväzku zamestnanca zotrvať v pracovnom pomere u zamestnávateľa po určitú dobu po vykonaní záverečnej skúšky, maturitnej skúšky alebo absolventskej skúšky podľa § 53 ods. 2 vrátane údaja o tom, kedy sa táto doba skončí,
e) údaj o poskytnutí odchodného podľa § 76a; ak sa odchodné vyplatilo dodatočne, zamestnávateľ vydá zamestnancovi nové potvrdenie o zamestnaní.
(3) Ak zamestnanec s obsahom pracovného posudku alebo potvrdenia o zamestnaní nesúhlasí a zamestnávateľ na požiadanie zamestnanca pracovný posudok alebo potvrdenie o zamestnaní neupraví alebo nedoplní, môže sa domáhať v lehote troch mesiacov odo dňa, keď sa o ich obsahu dozvedel, na súde, aby bol zamestnávateľ zaviazaný primerane ich upraviť.
(4) Iné informácie je zamestnávateľ oprávnený o zamestnancovi podávať iba s jeho súhlasom, ak osobitný predpis neustanovuje inak."
Nech Vás pán otec nezabudne, že má nárok na odchodné podľa ust. § 76a/ Zákonníka práce :
"Odchodné
(4) Zamestnávateľ nie je povinný poskytnúť zamestnancovi odchodné, ak sa pracovný pomer skončil podľa § 68 ods. 1."
T.j. : Zadržať výstupný list a mzdu zamestnávateľ nie je oprávnený.
Dobrý deň, zamestnávateľ mi od januára vyplácal vyššiu mzdovú sadzbu, ktorú som mal dohodnutú na iný druh práce (na danej pozícii od januára som mal mať sadzbu nižšiu/, teraz, keď sme dohodou ukončili prac.pomer tak mi v poslednej mzde celý rozdiel stiahol z platu, z vysvetlením, že šlo o omyl. Mám to akceptovať? Ďakujem.
Odpovedá: JUDr. Milan Ficek, advokát (odpoveď odoslaná: 16.08.2018)
ak tomu správne rozumiem, pracovali ste u zamestnávateľa na dvoch pozíciách, pričom pri vyplácaní mzdy za prácu na jednej pozícii Vám zamestnávateľ vyplatil viac než mal, pričom táto zvyšná časť mala patriť do platu na inej pozícii. V takom prípade má právo od Vás žiadať vrátenie "preplatku", resp. Vy máte priamo zákonnú povinnosť vrátiť mzdu, ktorá je navyše, resp. o ktorej viete, že na ňu nemáte nárok, pretože v podstate by išlo o bezdôvodné obohatenie z Vašej strany. Vyplýva to z ustanovenia § 222 ods. 6 Zákonníka práce Vrátenie neprávom vyplatených súm môže zamestnávateľ od zamestnanca požadovať, ak zamestnanec vedel alebo musel z okolností predpokladať, že ide o sumy nesprávne určené alebo omylom vyplatené, a to v lehote do troch rokov od ich výplaty.
Z čisto právneho hľadiska si nemyslím, že zamestnávateľ postupoval správne. Zrážky zo mzdy totiž môže vykonať len tak, ako to umožňuje zákon. Dané vyplatenie mzdy nad rámec zákona nie je možné zraziť jednostranne, ale iba na základe dohody. Vychádza sa aj z toho, že v danom mesiaci ste odpracovali určitý čas a za to dostávate odmenu v určitej výške - mzdu. Neexistuje právny dôvod na to, aby to zrážal z nasledujúcej mzdy. Mal Vám vyplatiť riadne celú mzdu a Vy ste mu mali vrátiť to, čo bolo navyše, prípadne sa dohodnúť na zrážke.
Momentálne však už danú situáciu nezvrátite a v podstate ste máte za 2 mesiace mzdu vo výške, v akej ste ju mali mať. Do budúcna je však kvôli právnej čistote potrebné postupovať, ako som uviedol vyššie.
﻿K﻿k﻿o﻿c﻿z﻿m﻿a﻿n﻿n﻿o﻿v﻿a﻿ ﻿K﻿l﻿a﻿u﻿d﻿i﻿a﻿
Písala som už viac krát o radu a vždy mi pomohli a usmernili. Ja osobne som spokojná.Klaudia
﻿A﻿n﻿d﻿r﻿e﻿a﻿ ﻿O﻿š﻿k﻿e﻿r﻿o﻿v﻿á﻿
Moc dakujem za odpoved promtne.
﻿l﻿e﻿o﻿n﻿a﻿ ﻿f﻿r﻿i﻿g﻿o﻿v﻿a﻿
Ďakujem za rýchlu odpoveď na moju otázku... bola som milo prekvapená. Veľmi ste mi pomohli. Prajem...